Nuştox û rojnamegerê Swêdî Jan Gulliouyî ANFyî rê qisey kerd û vist vîrî ke polîsanê Swêdî xîret kerd ke mesuldarîya cînayetê Olof Palmeyî bierzê milê PKKyî û vat: ''Beno ke şima terefgîrê PKKyî bibê yan zî vera ci yê labelê PKK rêxistinêka polîtîk û sîyasî ya. Seba PKKyî çîyo tewr xirab cînayetê Serekwezîrê Swêdî Olof Palmeyî bi. Nê cînayetî ra dima kurdî pêro ameyî sûcdarkerdene.''
Gulliouyî îfade kerd ke hetê sîyasî ra PKK ame hedefkerdene û bale ante ser ke Mudirê Asayîşî yê Stockholmî Hans Holmer û musteşarê Wezîrê Edaletî Ebbe Carlssonî seba ke pêro dinya bawer bikera le PKKyî Plme kişto îdîa kerd ke Îran seba cînayetê Palmeyî sozê 'awankerdişê Kurdîstanî' da kurdan.
Gulliouyî vat: ''Tay rojnameyan na teorî qebul kerde û dima kurdan Swêd de rastê teda ameyî. Polîsan bi hawayêkê bêqanûnî eşt keyeyan ser û cigêrayîş kerd. Her şewe kurdî ameyêne cigêrayene. Polîsan peyê delîlan de bîyî. Holmer û Carlssonî ra ber tay kesan bawer kerdêne ke PKKyî Palme kişt.''
Gulliouyî eşkera kerd ke polîsanê Swêdî seba ke mesuldarîya cinayetî bikerê milê kurdan serrêke verê cû dest pê xîretan kerd û telefonê kurdan goştarit labelê çîyêk nêvist destî.
Gulliouyî vat: ''Dima ke Serdozgerî serê cînayetê Palmeyî girewt ganî kurdan rê uzrê xo biwaştêne. Kurdî wazenê ke PKK lîsteya rêxistinanê terorî ra bêro vetene û azad bibê ke nê waştişê înan heq ê. Ganî Hukmatê Swêdî zî PKK na lîste ra vejo.''
